Sylvie Vartan

Sylvie Georges Vartanian (en búlgaro: Силви Жорж Вартанян), nada en Iskrets (Sofía) o 15 de agosto de 1944, é unha actriz e cantante francesa de orixe búlgara e armenia, coñecida como Sylvie Vartan.

Con 50 millóns de discos vendidos, 2000 portadas de revistas (a primeira artista francesa, por diante de Bardot e Deneuve) e cantante francesa número un en concertos e público, Sylvie Vartan está considerada unha lenda e icona.

 Traxectoria 
Vartan naceu en Bulgaria, filla de Georges Vartanian (1912—1970), que nacera en Francia de nai búlgara e pai armenio. Trasladouse a Francia cos seus pais e irmán en decembro de 1952. Debutou como actriz no filme Patate de 1964. A pesar de centrarse máis na súa carreira como cantante, Vartan apareceu en varios filmes máis.

Á idade de vinte e un anos, en 1965, casou co cantante de rock francés Johnny Hallyday. Xuntos tiveron un fillo, David Michael Benjamin Smet, que seguindo a tradición familiar tamén se converteu en cantante. Hallyday e Vartan foron a "parella de moda" da súa xeración en Francia, atraendo constantemente a atención da prensa rosa. Divorciáronse en 1980 e Vartan casou de novo en 1984 co produtor musical estadounidense Tony Scotti.

En 2005 Vartan foi nomeada embaixadora de boa vontade da Organización Mundial da Saúde.

Os seus grandes éxitos como cantante foron coas cancións "Panne d'essence", "Comme un garçon", "J 'ai un probleme, je crois bien que je t'aime", "La plus belle pour aller dancer" ou "Irrésistiblemente". Cómpre ter en conta que Vartan, recoñecida como boa lingüista, interpretou cancións en varias linguas. Por exemplo, a súa versión italiana de "Irrésistiblemente" foi un grande éxito cando a cantou na televisión italiana nos anos setenta.

En Francia continuou a ser a artista feminina de máis éxito da súa xeración cando lanzou un disco ou xira. En 2004 e 2008 actuou dúas semanas no Palais des Congrés de París, vendendo todas as entradas. En 2009 realizou unha xira por Francia, o Xapón, Turquía, Suíza e Bélxica.

 Filmografía 
 Pod igoto (1952)
 Un clair de lune à Maubeuge (1962)
 Cherchez l'idole (1963)
 D'où viens-tu, Johnny? (1964)
 Patate (1964)
 Malpertuis (1971)
 O anxo negro (1994)
 Mausolée pour une garce (2001) (TV)
 The Missionaries (2014)

 Notas 

 Véxase tamén 

 Bibliografía 
Sylvie Vartan dans la lumière, autobiografía, Xo – 2007 
Entre l'ombre et la lumière, autobiografía, Xo – 2004, 
Sylvie Vartan, Camilio Daccache e Isabelle Salmon, Vaderetro – 1996, 
Sylvie Vartan, une fille de l'Est, Eric Cazalot e Christian Cazalot, Express Prelude & Fugue – 2003, 
Sylvie Vartan, Revue de mode, Paris-Musées – 2004, 
Dictionnaire des chansons de Sylvie Vartan, Benoît Cachin, Tournon – 2005, 
 Ligazóns externas 
 Páxina oficial
 Páxina non oficial
 Season's greeting cards of Association Sylvie Vartan pour la Bulgarie
 Silvie Vartan Show

Categoría:Nados na provincia de Sofía
Categoría:Nados en 1944
Categoría:Cantantes de Francia
Categoría:Actores de cinema de Francia
Categoría:Cantantes en lingua búlgara